**MEĐUNARODNO PRIVATNO PRAVO - PISANI DIO ISPITA**

Zagreb, 5. lipnja 2019.

ODGOVORITE NA SLJEDEĆA PITANJA:

**PRIJE PISANJA TESTA PROČITAJTE OVAJ NAPUTAK I PRIMIJENITE GA:**

 **1) ZA SVAKI FORMALNI PRAVNI IZVOR KOJI U TESTU PRVI PUTA NAVODITE NAPIŠITE PUNI NAZIV I RELEVANTNU GODINU!**

**2) ODGOVORE NA IZABRANA PITANJA (1. DO 5.) PIŠITE REDOSLIJEDOM POTPITANJA! NE IZOSTAVLJAJTE ODGOVORE NA POTPITANJA.**

**3) NAVEDITE OZNAKU PITANJA I POTPITANJA NA KOJE ODGOVARATE!**

**4) NA PITANJA ODGOVARAJTE CJELOVITIM REČENICAMA!**

**5) NEČITKO NAPISANE ODGOVORE NE MOŽEMO POZITIVNO OCIJENITI.**

**1. POVIJEST MPP-a I SUVREMENOG EUMPP-a**

a) Objasnite važnost Haške konferencija za povijest i suvremeno (EU)MPP.

 Navedite s tim povezane dvije relevantne godine.

b) Navedite od kada i kojim pravnim aktom otpočinje pravna europeizacija MPP-a. Objasnite: postoji li veza s današnjim EUMPP-om?

c) Navedite i objasnite dva općepravna instituta MPP-a koja više ne uređuje važeći hrvatski ZMPP. Obrazložite: postoje li onda ti instituti u HR MPP-u?

**2. MPP – OPĆI DIO**

a) Što je prebivalište? Navedite definiciju iz HZMPP-a. Navedite tri primjera iz tri različita važeća izvora MR-MPP-a u kojima je prebivalište odredba mjerodavnog prava.

b) Kako u općim odredbama HZMPP definira pravila neposredne primjene?

c) Prema HZMPP-u hijerarhijski poredajte izvore HRMPP-a, specificirajući one europske.

Što se u poredbenom pravu u tu ljestvicu još može kao izvor (prema prof. Sajku) dodati?

**3. POSEBNI DIO MPP-a**

a) Kako HZMPP uređuje nasljedni statut. Vidi Naputak pod 1.

b) Na primjeru nasljednog statuta objasnite načelo povoljnosti. Navedite latinski izraz.

c) Kako HZMPP uređuje osobno ime?

**4. MEĐUNARODNO GRAĐANSKO PROCESNO PRAVO**

a) Što prema HZMPP-u znači priznati stranu sudsku odluku?

b) Koji izraz umjesto „priznanja i ovrhe“ kao najtočniji određuje prof. Vuković? Objasnite.

c) Što je aktorska kaucija? Kada se ona ne primjenjuje? Kakav je njezin odnos i EUMPP-a?

**5. EUROPSKO MEĐUNARODNO PRIVATNO PRAVO**

a) Kako BU I *bis* uređuje isključivu nadležnost?

b) Na željenom primjeru objasnite načelo zaštite slabije stran(k)e u Uredbi Rim I.

c) Kako Uredba Rim II uređuje ograničavanje slobodnog tržišnog natjecanja